هنرى بالمرستون

هنرى چون تمپل ، ڤيكونت 3 پالمرستون Henry John Temple, 3rd Viscount Palmerston -اشتهر بإسم لورد بالمرستون Lord Palmerston ( لندن، 20 اكتوبر 1784 - هيرفوردشاير، 18 اكتوبر 1865 ). سياسى انجليزى ساب المحافظين و انضم للاحرار. بقى وزير خارجية بريطانيا من 1830 ل1841 و ساعد بلجيكا و اليونان على نيل استقلالهم. وقف ضد محمد على باشا والى مصر فى توسعاته (1839-1841). اترأس الوزاره مرتين من 1855 ل1858 و من 1859 ل1865. وجه حرب القرم ببراعه و ساعد فى استقلال ايطاليا. دبلوماسيته المتهوره رفعت مقام بريطانيا بين الدول.

تصنيف:مواليد 1784
تصنيف:وفيات 1865
تصنيف:وزرا بريطانيين
تصنيف:سياسيين انجليز